Penerbangan 211 US-Bangla Airlines

Penerbangan 211 US-Bangla (Bahasa Benggali: ইউএস-বাংলা এয়ারলাইন্স ফ্লাইট ২১১) merupakan sebuah penerbangan antarabangsa yang bermula dari Lapangan Terbang Antarabangsa Zia di Dhaka, Bangladesh ke Lapangan Terbang Antarabangsa Tribhuvan di Kathmandu, Nepal. Sebuah insiden telah berlaku pada 12 Mac 2018 apabila pesawat yang mengendalikan penerbangan tersebut terhempas dan terbakar ketika mendarat di Kathmandu, dengan kebanyakan penumpannya maut.

Latar belakang 
Penumpang-penumpang yang terselamat mengatakan bahawa pesawat itu "berkelakuan aneh" sebelum terhempas di timur landasan lalu tergelincir ke sebuah padang bola sepak berhampiran Lapangan Terbang Antarabangsa Tribhuvan di Kathmandu ketika mendarat pada 2.20 petang (waktu tempatan).

Penumpang dan anak kapal 
Terdapat 71 orang yang terlibat dalam insiden tersebut, yakni 67 orang penumpang dan empat orang anak kapal.

Siasatan 
Sebuah rakaman menunjukkan juruterbang pesawat tersebut dikatakan mengalami kekeliruan ketika berbincang dengan pengawal lalu lintas udara di Kathmandu sama ada pesawat tersebut perlu mendarat dari arah utara atau selatan landasan untuk mendarat, dengan pengawal di Kathmandu mengarahkan juruterbang untuk berpatah balik sejurus sebelum nahas berlaku.

Rujukan